CELEX: 32012R0729
Language: lv
Date: 2012-08-08 00:00:00
Title: Komisijas Īstenošanas regula (ES) Nr. 729/2012 ( 2012. gada 8. augusts ) par nosaukuma ierakstīšanu garantēto tradicionālo īpatnību reģistrā ( Bratislavský rožok / Pressburger Kipfel / Pozsonyi kifli (GTĪ))

10.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 213/9
            
         KOMISIJAS ĪSTENOŠANAS REGULA (ES) Nr. 729/2012
   (2012. gada 8. augusts)
   par nosaukuma ierakstīšanu garantēto tradicionālo īpatnību reģistrā (Bratislavský rožok / Pressburger Kipfel / Pozsonyi kifli (GTĪ))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (1) un jo īpaši tās 9. panta 5. punkta trešo daļu,
   tā kā:
   
               (1)
            
            
               Saskaņā ar Regulas (EK) Nr. 509/2006 8. panta 2. punktu Slovākijas pieteikums reģistrēt nosaukumu Bratislavský rožok / Pressburger Kipfel / Pozsonyi kifli (pieteikums saņemts 2008. gada 4. februārī) ir publicēts Eiropas Savienības Oficiālajā Vēstnesī
                   (2).
            
         
               (2)
            
            
               Vācija, Austrija un Ungārija saskaņā ar Regulas (EK) Nr. 509/2006 9. panta 1. punktu ir cēlusi iebildumus pret šo reģistrēšanu. Pamatojoties uz minētās regulas 9. panta 3. punkta pirmās daļas a) punktu, šie iebildumi tika atzīti par pieņemamiem.
            
         
               (3)
            
            
               Komisija ar 2010. gada 11. novembra vēstulēm aicināja attiecīgās dalībvalstis rīkot attiecīgas apspriedes.
            
         
               (4)
            
            
               Starp minētajām dalībvalstīm sešu mēnešu laikā tika panākta vienošanās, kuru paziņoja Komisijai 2011. gada 16. maijā un kura ietver sākotnējās specifikācijas grozījumus, un, konkrētāk, tās prasības svītrošanu reģistrācijas pieteikumā, saskaņā ar kuru nosaukums reģistrējams, ievērojot Regulas (EK) Nr. 509/2006 13. panta 2. punktā paredzēto rezervēšanu.
            
         
               (5)
            
            
               Šī svītrošana attiecas uz produkta nosaukuma izmantošanu un tāpēc nevar tikt uzskatīta par maznozīmīgu Komisijas Regulas (EK) Nr. 1216/2007 (3) 11. panta 3. punkta c) apakšpunkta nozīmē.
            
         
               (6)
            
            
               Saskaņā ar Regulas (EK) Nr. 509/2006 9. panta 5. punkta otro daļu Komisijai būtu jāizskata pieteikums no jauna, kā noteikts minētās regulas 8. panta 1. punktā.
            
         
               (7)
            
            
               Nosaukuma Bratislavský rožok / Pressburger Kipfel / Pozsonyi kifli reģistrēšanas pieteikums, kas grozīts pēc minētās vienošanās panākšanas, šādā kontekstā ir ticis pārpublicēts Eiropas Savienības Oficiālajā Vēstnesī
                   (4).
            
         
               (8)
            
            
               Komisijai nav iesniegts neviens paziņojums par iebildumiem saskaņā ar Regulas (EK) Nr. 509/2006 9. pantu, tāpēc šis nosaukums būtu jāreģistrē,
            
         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 8. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 93, 31.3.2006., 1. lpp.
   
      (2)  OV C 320, 24.12.2009., 41. lpp.
   
      (3)  OV L 275, 19.10.2007., 3. lpp.
   
      (4)  OV C 286, 30.9.2011., 24. lpp.
   
      PIELIKUMS
      Pārtikas produkti, kas minēti Regulas (EK) Nr. 509/2006 I pielikumā:
      
         2.3. grupa.   Konditorejas izstrādājumi, maize, mīklas izstrādājumi, kūkas, cepumi un citi maizes un konditorejas izstrādājumi
      
      SLOVĀKIJA
      
         Bratislavský rožok/Pressburger Kipfel/Pozsonyi kifli (GTĪ)